**REFERAT GENERALFORSAMLING THORØHUSE BYLAUG 19. MARTS 2025**

**1. Valg af dirigent.**

John Pedersen blev valgt som dirigent.

Dirigenten konstaterede, at indkaldelsesfristen var overholdt (3 uger iflg. vedtægterne). Det var annonceret i Thorøhuse Posten og ved opslag på tavlerne.

**2. Valg af referent.**

Eli Vestergaard blev valgt som referent.

**3. Bestyrelsens beretning om foreningens virksomhed v/formanden.**

Beretningen indsættes her:

***Beretning til Thorøhuse Bylaugs generalforsamling onsdag d.19. marts 2025.***

*Beretningen dækker perioden fra sidste generalforsamling d.6.marts 2024 l d.19. marts 2025.*

*Jeg springer lige undtagelsesvis lidt baglæns til 28. jan. 2024. Hvert år har Bylauget* ***HJERTESTARTERKURSUS****. Det vil jeg gerne reklamere lidt for. Det er vigtigt, at alle thorøhuserne ved hvor hjertestarteren hænger og at I hvert år kan komme og få teknikken genopfrisket. Det tager kun 1-2 timer alt efter hvor mange der kommer. Det foregår her i FORSAMLINGSHUSET helt gratis. Henrik Holm-Nielsen, Fiskerstræde 10 i Thorøhuse, underviser os. Selv om jeg har været med i mange år, er det forbavsende så mange kræfter man skal bruge. Og det er dejligt, når hjertestarteren giver ros.*

***KLIMATOPMØDE I THORØHUSE 7. april i Forsamlingshuset****.*

*Ingen politikere, men 25 thorøhusere lærte at udregne deres eget CO2 aftryk i kategorierne transport, mad, bolig, tøj mm. Det var meget lærerigt og en øjenåbner.*

*Sanne Munk Doll og Signe Dolberg Mckinney fra Assens Kommune var de dygtige vejledere, og Assens Kommune var vært for det efterfølgende måltid, selvfølgelig med lavt CO2 aftryk.*

***STRANDRENSNING 14. april****.*

*Vi var 22 thorøhusere og et lånebarn, der samlede skrald op. Som sædvanlig undrer man sig over, at vi hvert år får fyldt en hel container fra Assens Kommune med affald. Meget kommer jo ind med højvandet, så det er vigtigt at vi holder fast i denne tradition. Vi håber at børnefamiliernes børn snart er store nok til at deltage. Vi havde traditionen tro kagemand med slik til børn og voksne bagefter plus sodavand, kaffe, øl i Forsamlingshuset.*

*I år 2025 er det lige om lidt søndag d. 6.april kl.13.00. Husk at tage børnene med.*

***SYNG MED - MED SANDAGERKORET 21. april****.*

*Det er nu blevet en flot tradition i Thorøhuse. Denne gang var det 4.gang. 40 gæster og 16 kormedlemmer fik en dejlig eftermiddag. Først med korets sange og derefter publikums ønskesange fra højskolesangbogen i Forsamlingshuset. Traditionen tro har korets medlemmer bagt kager til et helt kagebord, som indtages i pausen med kaffe. Koret ledes af Eva Kobel og ledsages på piano af Tove Hovmand. Læs mere i Thorøhuse Posten nr. 73.*

*Tak til Annette Isaksen for endnu engang at arrangere.*

***NYE THORØHUSERE.***

*• I Ulkestræde 4 er Pernille og Mikkel flyttet ind med 2 små børn, Malthe og Lykke.*

*• På Saltoftevej 5 er Marianne flyttet ind med 2 store børn Gabriella og Markus.*

*• Ulkestræde 2 har fået en ny ejer og en tidligere thorøhuser: Torben Clausen.*

*Bylaugets landsbyambassadør Bolette kommer på besøg med en Thorøhusebog fra Bylauget og blomster eller vin eller chokolade fra Assens Kommune. Læs og se billeder i Thorøhuse Posten nr. 73 side 34-35.*

***BORGERGRUPPENS MØDE 3. JUNI****.*

*De to bestyrelser fra Bylauget og Forsamlingshuset mødes i juni og dec. Bolette og John laver en fælles dagsorden. Borgergruppen modtager årligt 5000 kr. fra Assens kommune, som bruges til fælles aktiviteter som græsslåning på det grønne område ved vores P-plads og vedligeholdelse af bord-bænkesæt og gynger. Jens Erik Ubbesen fra Bylauget har tilbudt at overtage græsslåningen, Jonas Ellebæk Pedersen, Markledet 1A har tilbudt at være tovholder for gyngerne, og Preben Hansen, Drejet, holder bord-bænkesættene ved lige. Tak til alle tre. Læs mere i Thorøhuse Posten nr. 74 side 7-11.*

***100 års fødselar Børge 16. august 2024*** *med åbent hus d. 21. aug., hvor borgmesteren med sin guldkæde kom og sagde tillykke. Børge er vores* ***første ÆRESMEDLEM****.*

***ÆBLEKAGEBAGEDYST 20.oktober****.*

*Også en tradition samtidig med Assens Kommunes Æblefestival. Kirsten og Suzanne er de erfarne ansvarlige tovholdere. Der var 16 kager til bedømmelse deraf 3 fra børn. Det er et flot arbejde hvert år med indhentning af gaver fra sponsorerne i Assens og få fat i dommere, der kan og vil smage sig frem gennem sådan et orgie af kager. Førstepræmien fra Rema 1000 er også værd at komme hjem med. Se tekst og billede i Thorøhuse Posten nr. 75 side 19-20. Tak til Kirsten og Suzanne igen igen.*

***VIN & BOG 17. november****.*

*For 3. gang havde vi bogpremiere i Forsamlingshuset med Vinspecialisten Henrik Lund Nim. Denne gang var det hans klummebog: Ærlighed i Coronaens tid. Det var en fin eftermiddag, som dog kun samlede 15 nysgerrige. Så det bliver nok inde på Torvet i Henriks hyggelige stue fremover. Tak til Henrik for vin med bog og fortælling.*

***BORGERGRUPPENS MØDE 25.nov****.*

*Bylauget havde p-pladsen på dagsordenen og det kommende jubilæum med Jacob Gades melodi Tango Jalousi, som fylder 100 år d. 14. sept. 2025. Derudover foreslog Suzanne ”pop-op hjælpere til arrangementer i Forsamlingshuset. John fortalte om Forsamlingshusets økonomi, Maibritt om pilotprojekt med en mobilsauna, som netop her i marts 2025 bliver afprøvet, og Mogens om et borgermøde for thorøhuserne om visioner for Thorøhuse. Læs et udførligt referat i Thorøhuse Posten nr. 75 side 24-25.*

***BOGORMEN*** *med gratis udlån af bøger, som står i starten af Ålevejen, har nu også fået KIRKEBLADET på hylden. På jeres gåtur kan I hente det her. Tak til Hanne og Inger for arbejdet med Bogormen.*

***ER HUN GULD VÆRD***

*Ny hundeposeholder ved broen ved Forsamlingshuset og flere hundeposer indkøbt. De bruges flittigt - tak for det. Og hunden fra det gamle stativ blev renoveret og forgyldt med guldmaling. Palle sørger for det hele.*

***BADEBROEN***

*mistede sit inderste brostykke ved højvande den 9. jan. 2025. Så det var svært for badenymferne og Dypperne at komme op på broen. Men en vaks thorøhuser gik aftentur i måneskin på Thorø og så brostykket i strandkanten på Thorøs sydspids og ringede. Straks rykkede bro-vedligeholderne ud med traktor og mandskab, bragte brostykket tilbage og hæftede det på igen d.13. jan. 2025. Sådan er det at bo i en lille landsby, hvor alle kender hinanden og gider tage et nap. Tak til Jonas, som fandt det og Hans, Niels, John, og Kurts søn Palle, som monterede det.*

***HJERTESTARTERKURSUS***

*søndag d.9.marts 2025 i Forsamlingshuset kl. 14.00. Hvor hænger den, hvordan gør man. Henrik Holm-Nielsen, Fiskerstræde 10, er vores hjertestarter-underviser. Det er vigtigt at lære hjertestarteren at kende, og det er lige så vigtigt at få genopfrisket teknikken, så man tør påtage sig opgaven.*

***ANSØGNING OM DEN EKSTRA P-plads****.*

*Så sluttede 2,5 års historie om en ekstra P-plads i indkørslen til Thorøhuse for at aflaste vores meget fyldte P-plads ved Forsamlingshuset. Kystdirektoratet sagde 5. marts 2024 nej til den ene mulighed på Thorøhusevej lige før Aina og Martins gård på Thorøhusevej lige inden svinget, og TH.Agro sagde nej til at sælge eller udleje et tilsvarende stykke jord l Assens Kommune på Saltoftevej lige efter Elisabeth og Hans Ole i nr. 27. Kommunen vil ikke ekspropriere.*

***P-PLADSEN VED FORSAMLINGSHUSET***

*På et møde med kommunens forhandler Jane Willander, chef for Vej og Trafik, 25. jan. 2025, hvor hun sendte sin stedfortræder Flemming Lund, fik vi lovning på en grundig oprydning og forbedring af den eksisterende P-plads ved Forsamlingshuset inden 15. april 2025. En ny belægning, så de store vandpytter bliver afvandet, buskene bagved klatrestativet ”Abelandet” bliver fjernet, så der bliver plads til lidt flere biler. Desuden drøftedes vores andre ønsker, som vi blev opfordret til at sende på mail til direktør Martin Albertsen, Assens Kommune.*

*• skilte i indkørslen til Thorøhuse, der henviser de alt for store autocampere på over 6m og 3,5 tons til Campingpladsen og Næs i Assens.*

*• skilt med p-regler på p-pladsen om tæt parallelparkering (ønske fra Thorø-Jeppe)*

*• og endelig besked til ejeren af de 3 affaldsspande, at de skal fjernes efter tømning og ikke stå der permanent. (vi får mange klager)*

***BEVILLINGEN PÅ DE 250.000KR. TIL EN EKSTRA P-PLADS****: i marts 2025 har Jane Willander møde med Assens Kommunes politiske udvalg MILJØ, TEKNIK og PLAN, som skal tage stilling til om den bevilling Thorøhuse Bylaug fik ved Budgetvedtagelsen i aug. 2022 til en ekstra P-plads i kanten af byen kan overføres til en renovering af P-pladsen ved Forsamlingshuset. Det håber vi. Direktøren for det hele Martin Albertsen har modtaget vores ønsker 18.febr. 2025.*

***BEVILLING MODTAGET - §18 TUR 2025***

*Sommertur for seniorer i 2025 til Johannes Larsen Museet i Kerteminde i privatbiler. Vi har fået bevilliget 7000 kr fra Assens Kommunes § 18 pulje. Deraf navnet på turen. Bylauget betaler entré med rundvisning og bidrag til privatbilerne. Vi melder ud i god tid hvornår og hvordan I tilmelder jer. Hurra.*

***JACOB GADES VERDENSBERØMTE TANGO JALOUSI HAR 100-ÅRS JUBILÆUM 14. sept. 2025***

*Derfor inviterer Bylauget thorøhuserne til jubilæumsfest i Forsamlingshuset med spisning, sang, musik og tangodansere, samt fortæller og fakkeltog. Jacob Gade Legat har givet os 10.000 kr. i gave. Assens Kommunes Lokalsamfundspulje har bevilliget 20.000 kr. og de sidste 15.000 kr. har vi fået fra Rise Sparekasse. Palle Isaksen er tovholder og bor i Jacob Gades Hus, Jacob Gades Vej 22.*

***TAK - til alle vores medlemmer.*** *I 2024 var vi næsten oppe på vores tidligere rekord 167 medlemmer. Det håber vi også lykkes i år 2025. Det er vigtigt, når vi kommunikerer med Kommunen og søger puljer og fonde.*

***TAK - til Forsamlingshusets bestyrelse****, som vi har et fint samarbejde med i Thorøhuse Borgergruppe omkring brugen af Forsamlingshuset som byens aktivitetshus.*

***TAK - til vores redaktør Bjarne To Olsen****, som har ansvaret for vores lille avis Thorøhuse Posten. Den udkommer 4 gange om året, men kan også læses på vores hjemmeside: www.thoroehuse.dk Vær opmærksom på de nye frister for deadline. Den 20. februar, d. 20. maj, d. 20. august, d. 20. november.*

***TAK - til vores badebros inspektør Kurt Pedersen og alle hans hjælpere****.*

***TAK - til vores annoncører. 16 i alt****. Kom med nye forslag til redaktøren. Vi mistede 3 annoncører i 2024. Det koster kun 600 kr. pr. år for 4 annoncer.*

***TAK - til Bylaugets bestyrelse og revisor.***

***TAK - l alle nye medlemmer****: send jeres mail l kassereren:* *pisa@pisa.dk*

*Bolette Eggers. Formand for Thorøhuse Bylaug.*

**Kommentarer til beretningen**

Lillian bad om, at Hjertestarterkurset også bliver opslået på tavlerne, og ikke kun på facebook. (Ikke alle er på facebook) Bolette lovede at det fremover også bliver slået op på pælene.

Ib: foreslog at man satte skilte op som på Faaborg Havn om at autocampere kun kan holde 2 timer.

Stefan: oplyste, at vi kan ikke lave skiltning for alle autocampere, da autocampere under 3500 kg betragtes som personbiler.

Ib: skiltet er ikke i tekst, men et symbol.

Palle: skilte er en politimæssig beslutning.

Bente: ikke kun et problem de kører på P-pladsen, men at de kører gennem byen.

Bolette: presser på for at få et skilt, så store autocampere ikke kommer ind på Jacob Gades Vej.

Kirsten: pointerede, at det er Lise Arnecke der har startet æblekagebagedysten.

Beretningen blev godkendt.

**4. Fremlæggelse og godkendelse af årsregnskabet v/kassereren.**

Palle Isaksen fremlagde årsregnskabet.

**Kommentarer til årsregnskabet:**

Mogens: hvor er pengene.

Palle: I Sparekassen Sjælland Fyn

Årsregnskabet blev godkendt.

**5. Forslag fra bestyrelsen.**

Forslag om vedtægtsændring – tilføjelse under §4:

Bestyrelsen fører en medlemsoversigt, som viser, hvem der er medlem med stemmeret og hvem, der ikke har stemmeret.

Bestyrelsen fastlægger, hvilke øvrige oplysninger om medlemmerne, som der er behov for at registrere i forhold til foreningens drift, kontingentopkrævning samt kommunikation med sine medlemmer.

Begundelse:

* Hurtigere og nemmere kontingentopkrævning via mail
* Mulighed for at udsende information, mødeindkaldelser etc. til alle medlemmer
* Mulighed for at fortælle om arrangementer og tiltrække flere medlemmer til disse
* En nemmere og smidigere administration og digitalisering, gør det nemmere at være bestyrelsesmedlem og dermed at få opstillet nye, når der er behov for det.

Forslaget blev vedtaget.

**6. Forslag fra medlemmerne senest 2 uger før, d. 5. marts. 2025, til formanden (Bolette Eggers) på mail:** **bolette.eggers@mail.dk**

Forslag fra Laurits Jensen, Saltoftevej 19 til bestyrelsen om at rette henvendelse til Water Care A/S, Stejlebjergvej 14 med anmodning om at få afskærmet nogle (ca. to) kraftige projektører, der forstyrrer nattehorisonten mod nordøst, set fra Thorøhuse.

Bolette: Bestyrelsen drøfter en evt. fremsendelse af brev evt. kombineret med en underskriftindsamling fra de berørte.

**7. Valg af bestyrelse og suppleanter.** Bolette Eggers, Jens Erik Ubbesen og Suzanne Baaring modtager genvalg. Bestyrelsen foreslår at Vibeke Villemoes fortsætter som 1. suppleant. Bestyrelsen foreslår Curt Andersson fortsætter som 2. suppleant.

Bolette Eggers, Jens Erik Ubbesen og Suzanne Baaring blev genvalgt til bestyrelsen.

Vibeke Villemoes blev genvalgt som 1. suppleant, og Curt Andersson blev genvalgt som 2. suppleant.

**8. Valg af revisor og revisorsuppleant**. Preben Hansen er villig til genvalg til revisor. Kurt Pedersen er villig til genvalg til revisorsuppleant.

Preben Hansen blev genvalgt som revisor, og Kurt Pedersen blev genvalgt som revisorsuppleant.

**9. Fastsættelse af kontingent. Uændret kr. 100 pr. medlem.**

Vedtaget.

**10. Evt.**

Palle fremlagde Borgergruppens regnskab.

Forskønnelsesprisen gik til Maibritt for den fine renovering af Lillebo.

Keld opfordrer til, at strandrensningen foregår ved **stranden,** og ikke ved fiskerhusene.

Magrethe har obs., at der sker ændringer i industrikvarteret, det giver måske nye muligheder for en anden tilkørsel til genbrugspladsen. Hun fremfører, at der tidligere er rettet henvendelse til kommunen om tilkørslen til genbrugspladsen, at den ikke skulle ske via Thorøhusevej, men bagom,

Bolette synes det skal tages op igen.

Jens Erik hvem er ansvarlig for vedligeholdelse af fodboldbanen.

Bolette spørger Jeppe Thorø om han vil slå den.

Bolette: tak fordi der kom tre mere end sidste år.

 Eli referent.